पाएं अपने शहर की ताज़ा ख़बरें और फ्री ई-पेपरडाउनलोड करें
पेट्रोल-डीजल के मोर्चे पर आम आदमी को राहत मिलने का नाम नहीं ले रही है। सरकारी तेल कंपनियों ने लगातार चौथे दिन पेट्रोल-डीजल की कीमतों में बढ़ोतरी की है। शुक्रवार 7 मई को पेट्रोल 30 से 35 पैसे और डीजल 28 से 30 पैसे प्रति लीटर महंगा हुआ है। इस बढ़ोतरी के बाद राजधानी दिल्ली में पेट्रोल की कीमत बढ़कर 91.27 रुपए प्रति लीटर और डीजल की कीमत 81.73 रुपए प्रति लीटर हो गई हैं।
गंगानगर में 102 रुपए के पार पहुंचा पेट्रोल
राजस्थान के गंगानगर में पेट्रोल की कीमतें आसमान छू रही हैं। यहां शुक्रवार को 1 लीटर पेट्रोल की कीमत 102.40 रुपए प्रति लीटर हो गईं। यहां डीजल की कीमतें भी रिकॉर्ड ऊंचाई पर हैं। गंगानगर में 1 लीटर डीजल 94.62 रुपए प्रति लीटर पर मिल रहा है। मध्य प्रदेश के रीवा में पेट्रोल 101.79 रुपए प्रति लीटर मिल रहा है। पूरे प्रदेश में पेट्रोल की यह सबसे ज्यादा कीमत है। वहीं डीजल 92.34 रुपए प्रति लीटर मिल रहा है।
अंडमान निकोबार में सबसे सस्ते पेट्रोल-डीजल
केंद्र शासित प्रदेश अंडमान निकोबार द्वीप समूह में पेट्रोल-डीजल पूरे देश में सबसे सस्ते हैं। यहां पेट्रोल 76.68 रुपए प्रति लीटर मिल रहा है। जबकि डीजल 76.40 रुपए प्रति लीटर मिल रहा है। कोलकाता में पेट्रोल 91.41 रुपए प्रति लीटर और डीजल 84.57 रुपए प्रति लीटर मिल रहा है। चेन्नई में पेट्रोल 93.15 रुपए प्रति लीटर और डीजल 86.65 रुपए प्रति लीटर हो गया है। नोएडा में पेट्रोल 89.44 रुपए प्रति लीटर और डीजल 81.18 रुपए प्रति लीटर पर पहुंच गया है।
दिल्ली में इस साल पेट्रोल 7.30 और डीजल 7.61 रुपए महंगा हुआ
अभी और बढ़ सकते हैं पेट्रोल-डीजल के दाम
पिछले दो महीने से देश के कई राज्यों में विधानसभा के चुनाव चल रहे थे। इसलिए, पिछले महीने कच्चा तेल महंगा होने के बाद भी पेट्रोल-डीजल के दाम में कोई बढ़ोतरी नहीं हुई है। हालांकि, इस बीच कच्चा तेल सस्ता होने के बाद चार किस्तों में पेट्रोल-डीजल के दाम घटे हैं। अब चुनाव खत्म होते ही पेट्रोल-डीजल के दाम बढ़ने लगे हैं।
इस साल फरवरी में कच्चे तेल का दाम 61 डॉलर प्रति बैरल था, जो मार्च में 64.73 डॉलर पर आ गया। अभी ये ये 68 डॉलर पर बिक रहा है। ऐसे में आने वाले दिनों में पेट्रोल डीजल के दाम और बढ़ सकते हैं। पेट्रोल-डीजल की कीमतों में 2 से 3 रुपए का इजाफा हो सकता है।
रोजाना तय होते हैं पेट्रोल-डीजल के रेट
ऑयल मार्केटिंग कंपनियां कीमतों की समीक्षा के बाद रोजाना पेट्रोल और डीजल के रेट तय करती हैं। इंडियन ऑयल , भारत पेट्रोलियम और हिंदुस्तान पेट्रोलियम सुबह 6 बजे पेट्रोल और डीजल की दरों बदलाव करती हैं।
पेट्रोल-डीजल का का रेट आप SMS के जरिए भी जान सकते हैं। इंडियन ऑयल के कस्टमरों को RSP स्पेस पेट्रोल पंप का कोड लिखकर 9224992249 नंबर पर और बीपीसीएल उपभोक्ता RSP लिखकर 9223112222 नंबर पर भेजना होगा। वहीं, एचपीसीएल उपभोक्ता 'HPPrice' लिखकर 9222201122 नंबर पर भेजकर आज का भाव पता कर सकते हैं।
पेट्रोल की कीमत का 60% हिस्सा टैक्स का
पेट्रोल की कीमतों में 60% हिस्सा सेंट्रल एक्साइज और राज्यों के टैक्स का होता है, जबकि डीजल में ये 54% होता है( पेट्रोल पर सेंट्रल एक्साइज ड्यूटी 32.90 रुपए प्रति लीटर है, जबकि डीजल पर 31.80 रुपए प्रति लीटर है। इसके बाद राज्य सरकारें इस पर अपने हिसाब से वैट और सेस वसूलती हैं, जिसके बाद इनका दाम बेस प्राइज से 3 गुना तक बढ़ गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn